Sigurd Lunde (arkitekt)

Sigurd Lunde (født 4. juni 1874 i Bergen, død 3. desember 1936) var en av de mest produktive arkitektene på Vestlandet de første tiårene av 1900-tallet. 

Han var sønn av oberstløytnant og idrettsleder Oscar Lunde fra Bergen og hustru Bartoline Tillisch fra Vik i Sogn. Sigurd Lunde var gift med Inga Grue (1870–1948), og de fikk sønnen Gulbrand Lunde.

Tilsammen skal Lunde ha fått oppført over 400 bygg før han ble 50 år. Lunde var assistent hos Jens Zetlitz Monrad Kielland før han tok sin utdannelse i Berlin og studier i Praha. Han startet eget arkitektkontor i Bergen i 1898. Etter bybrannen i Ålesund 1904 etablerte han kontor her. Mellom 1904 og 1906 skal han ha fått oppført 18 bygninger i Ålesund. De beste bygningene i jugendstil i Ålesund og de beste villaene i Bergen dannet i sin tid skole blant lokale kolleger. 

Solheim sekundærstasjon i Fjøsangerveien ble tegnet av Lunde i 1915, men flere tilbygg, det siste i etterkrigstiden, endrer helhetsinntrykket. Også Solheim kapell er tegnet av Lunde. Nordnes sjøbad ble også tegnet av ham, og Strandgaten 11. Hybelhuset Nygårdsgaten 4 tegnet han etter bergensbrannen i 1916 for å avhjelpe bolignøden blant enslige kvinner, og bygningen fikk derfor navnet «Damernes hus».

Tatt i betraktning hans store produksjon, er det ikke rart at Lunde også ble utsatt for kritikk i sin samtid. To av villaene, Kalvedalsveien 1 og 3, fikk økenavnene «Nogenlunde» og «Ingenlunde». I regi av «A/S Ny-Bergen» tegnet Lunde en rekke bolighus, mange oppført på Landås.

Arbeider 
 Villa, Kalvedalsvei 1, Bergen
 Villa, Kalvedalsvei 3, Bergen
 Bygård, Øwregata 18, Ålesund, 1904
 Bygård, Apotekergata 8, Ålesund, byggemeldt 1904
 Bygård, Hellegata 1, Ålesund, byggemeldt 1904
 Bygård, Hellegata 2, Ålesund, 1905
 Bygård, Prestegata 2, Ålesund, 1905
 Bygård, Kirkegata 27, Ålesund, 1905
 Bygård, Storgata 6, Ålesund, 1905
 Bygård, Grimmergata 1, Ålesund, 1905
 Bygård, Øvre Strandgate 2, Ålesund, 1906
 Bygård, Rasmus Rønnebergsgate 22, Ålesund, 1906
 Bygård, Kipervikgata 12, Ålesund, 1906
 Hotell, Kongens gate 28, Ålesund, 1906
 Bygård, Buholmgata 5, Ålesund, 1906
 Villa, Nygårdsvikveien 25, Bergen, 1906 (nå alders- og sykehjem)
 Bygård, Keiser Wilhelms gate 29, Ålesund, 1907 (revet)
 Sjøbod og bygård, Kongensgate 19, Ålesund, 1907
 Gamle Stalheim Hotel
 Grand, Olav Kyrres gate 11, Bergen
 Torgallmenningen 4, Bergen
 Valen asyl (Valemoen, Valen sjukehus), Valen, Kvinnherad, 1909
 Frøland kraftverk, Samnanger, 1912
 Dale sykehus, Sandnes, 1913
 Villa, Kalfarlien 15, Bergen (med Egill Reimers)
 Solheim sekundærstasjon, Fjøsangerveien 65, Bergen, 1912/1924
 Bygård, Welhavens gate 42, Bergen, 1916
 Solheim kapell, Fjøsangerveien 65a, Bergen, 1919
 Vestre Torggate 5 og 7, Bergen
 Damernes hus, Nygårdsgaten 4, Bergen

Referanser

Eksterne lenker 
 Valen sjukehus 

 
Personer fra Bergen kommune
Norske arkitekter